CELEX: 32016R2261
Language: sl
Date: 2016-12-15 00:00:00
Title: Izvedbena uredba Komisije (EU) 2016/2261 z dne 15. decembra 2016 o izdaji dovoljenja za bakrov(I) oksid kot krmni dodatek za vse živalske vrste (Besedilo velja za EGP )

16.12.2016   
               
               
                  SL
               
               
                  Uradni list Evropske unije
               
               
                  L 342/18
               
            IZVEDBENA UREDBA KOMISIJE (EU) 2016/2261
      z dne 15. decembra 2016
      o izdaji dovoljenja za bakrov(I) oksid kot krmni dodatek za vse živalske vrste
      (Besedilo velja za EGP)
      EVROPSKA KOMISIJA JE –
      ob upoštevanju Pogodbe o delovanju Evropske unije,
      ob upoštevanju Uredbe Evropskega parlamenta in Sveta (ES) št. 1831/2003 z dne 22. septembra 2003 o dodatkih za uporabo v prehrani živali (1) in zlasti člena 9(2) Uredbe,
      ob upoštevanju naslednjega:
      
                  (1)
               
               
                  Uredba (ES) št. 1831/2003 določa izdajo dovoljenj za dodatke za uporabo v prehrani živali ter razloge in postopke za njihovo izdajo.
               
            
                  (2)
               
               
                  V skladu s členom 7 Uredbe (ES) št. 1831/2003 je bil vložen zahtevek za dovoljenje za dibakrov oksid, priloženi pa so mu bili podatki in dokumenti, ki se zahtevajo v skladu s členom 7(3) Uredbe (ES) št. 1831/2003.
               
            
                  (3)
               
               
                  Navedeni zahtevek zadeva dovoljenje za dibakrov oksid kot krmni dodatek za vse živalske vrste in njegovo uvrstitev v kategorijo dodatkov „nutritivni dodatki“.
               
            
                  (4)
               
               
                  Evropska agencija za varnost hrane (v nadaljnjem besedilu: Agencija) je v mnenju z dne 25. maja 2016 (2) navedla, da dibakrov oksid pod predlaganimi pogoji uporabe nima škodljivega vpliva na zdravje živali ali potrošnikov ter da ne bo varnostnih tveganj za uporabnike, če bodo sprejeti ustrezni zaščitni ukrepi.
               
            
                  (5)
               
               
                  Agencija je poleg tega navedla, da dibakrov oksid ne predstavlja dodatnega tveganja za okolje v primerjavi z drugimi viri bakra ter da je lahko pomemben vir bakra za vse živalske vrste. Agencija meni, da ni potrebe po posebnih zahtevah glede spremljanja po dajanju na trg. Potrdila je tudi poročilo o analizni metodi krmnega dodatka, ki ga je predložil referenčni laboratorij, ustanovljen s členom 21 Uredbe (ES) št. 1831/2003.
               
            
                  (6)
               
               
                  Ime dodatka v zahtevku je dibakrov oksid. Vendar je njegovo ime po Mednarodni zvezi za čisto in uporabno kemijo (IUPAC) bakrov(I) oksid. V skladu s priporočilom Agencije iz njenega mnenja o bakrovem oksidu (3) bi bilo treba dodatek poimenovati bakrov(I) oksid.
               
            
                  (7)
               
               
                  Ocena bakrovega(I) oksida je pokazala, da so pogoji za dovoljenje iz člena 5 Uredbe (ES) št. 1831/2003 izpolnjeni. Zato bi bilo treba dovoliti uporabo navedene snovi, kakor je opredeljena v Prilogi k tej uredbi.
               
            
                  (8)
               
               
                  Ukrepi iz te uredbe so v skladu z mnenjem Stalnega odbora za rastline, živali, hrano in krmo –
               
            SPREJELA NASLEDNJO UREDBO:
      Člen 1
      Snov iz Priloge, ki spada v kategorijo dodatkov „nutritivni dodatki“ in funkcionalno skupino „spojine elementov v sledovih“, se dovoli kot dodatek v prehrani živali pod pogoji iz navedene priloge.
      Člen 2
      Ta uredba začne veljati dvajseti dan po objavi v Uradnem listu Evropske unije.
      
         Ta uredba je v celoti zavezujoča in se neposredno uporablja v vseh državah članicah.
         V Bruslju, 15. decembra 2016
         
            
               Za Komisijo
            
            
               Predsednik
            
            Jean-Claude JUNCKER
         
      
      
         (1)  UL L 268, 18.10.2003, str. 29.
      
         (2)  EFSA Journal 2016;14(6): 4509.
      
         (3)  EFSA Journal 2015;13(4): 4057.
      
         PRILOGA
         
                     Identifikacijska številka dodatka
                  
                  
                     Ime imetnika dovoljenja
                  
                  
                     Dodatek
                  
                  
                     Sestava, kemijska formula, opis, analitska metoda
                  
                  
                     Vrsta ali kategorija živali
                  
                  
                     Najvišja starost
                  
                  
                     Najnižja vsebnost
                  
                  
                     Najvišja vsebnost
                  
                  
                     Druge določbe
                  
                  
                     Datum poteka veljavnosti dovoljenja
                  
               
                     Vsebnost bakra (Cu) v mg/kg popolne krmne mešanice z vsebnostjo vlage 12 %
                  
               
                     
                        Kategorija nutritivnih dodatkov. Funkcionalna skupina: spojine elementov v sledovih
                     
                  
               
                     3b412
                  
                  
                     —
                  
                  
                     bakrov(I) oksid
                  
                  
                     
                        Lastnosti dodatka:
                     
                     Pripravek iz bakrovega(I) oksida z
                     
                                 —
                              
                              
                                 najmanjšo vsebnostjo bakra 73 %,
                              
                           
                                 —
                              
                              
                                 natrijevimi lignosulfonati med 12 % in 17 %,
                              
                           
                                 —
                              
                              
                                 1 % bentonita.
                              
                           V granulah z velikostjo delcev < 50 μm: manj kot 10 %
                     
                        Lastnosti aktivne snovi:
                     
                     bakrov(I) oksid
                     Kemijska formula: Cu2O
                     Številka CAS: 1317-39-1
                     
                        Analizna metoda
                         (1):
                     Za identifikacijo Cu2O v dodatku:
                     
                                 —
                              
                              
                                 rentgenska difrakcija (XRD).
                              
                           Za določanje količine skupnega bakra v dodatku:
                     
                                 —
                              
                              
                                 titrimetrija ali
                              
                           
                                 —
                              
                              
                                 atomska emisijska spektrometrija z induktivno sklopljeno plazmo (ICP-AES) – EN 15510.
                              
                           Za določanje količine skupnega bakra v premiksih:
                     
                                 —
                              
                              
                                 atomska emisijska spektrometrija z induktivno sklopljeno plazmo (ICP-AES) – EN 15510; ali
                              
                           
                                 —
                              
                              
                                 atomska emisijska spektrometrija z induktivno sklopljeno plazmo po razklopu pod tlakom (ICP-AES) – EN 15621.
                              
                           Za določanje količine skupnega bakra v posamičnih krmilih in krmnih mešanicah:
                     
                                 —
                              
                              
                                 atomska absorpcijska spektrometrija (AAS) – Uredba Komisije (ES) št. 152/2009; ali
                              
                           
                                 —
                              
                              
                                 atomska emisijska spektrometrija z induktivno sklopljeno plazmo (ICP-AES) – EN 15510; ali
                              
                           
                                 —
                              
                              
                                 atomska emisijska spektrometrija z induktivno sklopljeno plazmo po razklopu pod tlakom (ICP-AES) – EN 15621.
                              
                           
                  
                     vse živalske vrste
                  
                  
                     —
                  
                  
                     —
                  
                  
                     Govedo:
                     
                                 —
                              
                              
                                 govedo pred začetkom prežvekovanja: 15 (skupaj);
                              
                           
                                 —
                              
                              
                                 drugo govedo: 35 (skupaj).
                              
                           Ovce: 15 (skupaj).
                     Pujski do 12 tednov: 170 (skupaj).
                     Raki: 50 (skupaj).
                     Druge živali: 25 (skupaj).
                  
                  
                     
                                 1.
                              
                              
                                 Dodatek se vključi v krmo v obliki premiksa.
                              
                           
                                 2.
                              
                              
                                 Nosilci dejavnosti poslovanja s krmo zaradi morebitnih tveganj pri vdihavanju, stiku s kožo ali stiku z očmi za uporabnike dodatka in premiksov določijo postopke varnega ravnanja in organizacijske ukrepe. Kadar navedenih tveganj s takimi postopki in ukrepi ni mogoče odpraviti ali čim bolj zmanjšati, se dodatek in premiksi uporabljajo z osebno zaščitno opremo, vključno z zaščito za dihala, zaščitnimi očali in rokavicami.
                              
                           
                                 3.
                              
                              
                                 Na oznaki se navede naslednje besedilo:
                                 
                                             —
                                          
                                          
                                             za krmo za ovce, če baker v krmi presega 10 mg/kg:
                                             
                                                „Vsebnost bakra v tej krmi lahko povzroči zastrupitev nekaterih pasem ovc.“;
                                             
                                          
                                       
                                             —
                                          
                                          
                                             za krmo za govedo po začetku prežvekovanja, če baker v krmi ne presega 20 mg/kg:
                                             
                                                „Vsebnost bakra v tej krmi lahko povzroči pomanjkanje bakra pri govedu, ki se pase na pašnikih z visoko vsebnostjo molibdena ali žvepla.“
                                             
                                          
                                       
                           
                  
                     5. januar 2027
                  
               
            (1)  Podrobnosti o analiznih metodah so na voljo na naslovu referenčnega laboratorija: https://ec.europa.eu/jrc/en/eurl/feed-additives/evaluation-reports.